钦定古今图书集成/明伦汇编/闺媛典/第293卷 > 皇清二十六 > 逯国显妻胡氏
## 钦定古今图书集成/明伦汇编/闺媛典/第293卷 > 皇清二十六 > 逯国显妻胡氏

按《成安县志》：“胡氏，逯国显妻。性端静，寡言笑，不事铅华。适国显，能孝其舅姑。” 明崇祯十四年春

瘟疫，舅姑及夫俱死。胡年二十三，止一女，甫三岁，无他亲故，以纺绩托命。三年丧毕，父母强他适，氏曰：“夫死未久，女幼未长，待女长而后可及。” 女既嫁，父母托邻妇言前事，氏叹曰：“与我处将二十年，犹不量我心乎？” 遂引刀自刺，急救之，已毁其面，年六十二岁卒。